RAKVERE LINNAVALITSUS

Pakkumismenetlus

**Kastani pst 13 peremänguväljaku maastikuarhitektuurse projekti koostamine**

 TEENUSE TELLIMINE

Pakkumismenetluse alusdokument

Rakvere

2019

1. Üldosa

* 1. Rakvere Linnavalitsus (edaspidi tellija) korraldab pakkumismenetluse eesmärgiga kasutada säästlikult ja ratsionaalselt Rakvere linna rahalisi vahendeid ning sõlmida töövõtuleping Rakvere linna Kastani pst 13 peremänguväljaku maastikuarhitektuurse projekti koostamiseks. Eelnevast tulenevalt teeb tellija ettepaneku käesolevast pakkumismenetluse alusdokumendist tulenevatel tingimustel pakkumuste esitamiseks.
	2. Tellija: Rakvere Linnavalitsus, registrikood 75025064, Lai tn 20 44308 Rakvere.
	3. Tellija poolt korraldab pakkumismenetlust Rakvere Linnavalitsuse linnaaednik Anu Otsma, tel 32 25826, 5121708 e-post anu.otsma@rakvere.ee.
	4. Pakkumuste esitamise tähtaeg on 15.08.2019 kell 10:00.
	5. Teenuse osutamise tähtaeg: 75 kalendripäeva töövõtulepingu sõlmimisest
	6. Pakkumus tuleb esitada vastavalt käesolevas pakkumismenetluse alusdokumendis (edaspidi ka AD) ja selle lisades sisalduvatele tingimustele.
	7. Pakkumismenetluse alusdokumentide eest tasu ei nõuta.
	8. Pakkumismenetluses osalemine, teavituste saamine ja küsimuste esitamine toimub üksnes e-posti teel. Vastused küsimustele esitatakse küsija e-posti aadressile ja avaldatakse Rakvere linna kodulehel pakkumismenetluse teabe lehel.
	9. Alternatiivsete pakkumuste esitamine ei ole lubatud.

1.10. Tellija ei vastuta võimalike viivituste, tõrgete või katkestuste eest, mida põhjustavad tellija kontrolli alt väljas olevas asjaolud nagu *force majore*, elektrikatkestused, häired pakkuja või tellija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Tellija ei vastuta pakkumismenetlusekeskkonna kasutamisest või mittekasutamisest tekkinud kahjude või saamatajäänud tulu eest.

# Pakkumismenetluse ese

* 1. Käesoleva pakkumismenetluse esemeks on Rakvere linna Kastani pst 13 peremänguväljaku maastikuarhitektuurse projekti koostamine.
	2. Pakkumismenetluse tulemusena sõlmitakse edukaks tunnistatud pakkujaga AD Lisas 3 toodud töövõtulepingu Kastani pst 13 peremänguväljaku maastikuarhitektuurse projekti koostamiseks.
	3. Tehniline kirjeldus on toodud Kastani pst 13 peremänguväljaku maastikuarhitektuurse projekti lähteülesandena, mis on esitatud AD lisas 2 ja millest pakkuja peab pakkumuse koostamisel ja edukaks osutunud pakkuja kui teenuse osutaja teenuse osutamisel lähtuma.

# Pakkuja kvalifitseerimine

* 1. Tellija ei sõlmi töövõtulepingut isikuga ja kõrvaldab pakkumismenetlusest mis tahes ajal pakkuja:
		1. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt;
		2. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;
		3. kellel on õigusaktidest tulenevate riiklike või tema elu- või asukoha kohalike maksude või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi maksuvõlg) pakkumisemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates pakkumismenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riigihangete seaduse tähenduses loetakse riiklike või elu- või asukoha kohalike maksude võlaks pakkuja poolt tähtpäevaks tasumata riiklike või elu- või asukoha kohalike maksude ja tähtpäevaks tasumata jäetud maksusummalt arvestatud intressi võlga, mis ületab 100 eurot;
		4. kes on esitanud valeandmeid tellija kehtestatud nõuetele vastavuse kohta.

3.2. Pakkuja esitab koos pakkumusega kinnituse AD punktist 3.1. tulenevatele nõuetele vastavuse ja nimetatud tingimustest teadlik olemise kohta AD Lisal 1.

3.3. Pakkujal peab olema mänguväljakute projekteerimise varasem kogemus. Pakkuja esitab enda poolt viimase kahe aasta jooksul teostatud analoogiliste tööde nimekirja AD Lisal 1.

3.4. Pakkujal peab olema töövõtulepingu täitmisel kehtivat vähemalt Volitatud maastikuarhitekt, tase 7 kutset omav ja avalike mänguväljakute projekteerimise töökogemusega spetsialist. Vastutav spetsialist peab käesoleva pakkumismenetlusemenetluse objektiks olevate projekteerimistööde teostamisel vahetult osalema. Eelnimetatud spetsialisti välja vahetamine töövõtulepingu täitmise perioodil on lubatav üksnes tellija eelneval nõusolekul ning seejuures vähemalt käesolevast punktist tulenevaid miinimumnõudeid täitva isiku vastu. Pakkuja kinnitab pakkumuse esitamisega käesoolevats punktist tulenevast nõudest teadlik olemist ning vastava nõude täitmist. Pakkuja esitab AD Lisal 1 käesolevas punktis nimetatud spetsialisti kohta andmed.

# 4. Pakkumismenetluse dokumentide väljastamine

4.1.Pakkumismenetluse dokumendid on kättesaadavad Rakvere linna kodulehel.

4.2. Pakkumismenetluse dokumentide väljastamise eest tasu ei nõuta.

# **5.** Pakkumuse esitamine

5.1. Pakkumuse koostamisel tuleb lähtuda pakkumismenetluse alusdokumentides (sh nende lisades) esitatud tellija nõuetest, pakkumismenetluse tingimustest ja Eesti Vabariigis kehtivatest, sh pakkumismenetluste teostamist reglementeerivatest õigusaktidest. Pakkumuse esitamisega kinnitab pakkuja täielikku nõustumist kõigi pakkumismenetluse tingimustega. Pakkujal ei ole lubatud lisada pakkumusele omapoolseid tingimusi, v.a tingimused, mille lisamise võimalust näeb AD ette. Pakkujal ei ole lubatud muuta ega täiendada AD-le lisatud Vorme muus osas kui Vormil selleks ette nähtud on. Pakkuja kannab kõik pakkumuse ettevalmistamise ning esitamisega seotud kulud.

5.1.1. Pakkuja peab omama teenuse osutamiseks kõiki vajalikke intellektuaalse omandi õiguseid, sh kuid mitte ainult projekteerimistööde teostamiseks vajaliku tarkvara kasutusõiguseid ning projekteerimistööde tulemusena loodava projekti varalisi ja mittevaralisi autoriõiguseid.

5.2. Pakkumuse esitamine

5.2.1. Pakkumuste esitamise tähtaeg on 15.08.2019. Pakkumused tuleb esitada e-posti aadressile linnavalitsus@rakvere.ee hiljemalt 15.08.2019 kell 10:00.

5.2.2. Pakkuja võtab enda kanda pakkumuse õigeaegse esitamise kogu riski, kaasa arvatud vääramatu jõu toime võimaluse.

5.3. Pakkumuse vormistamine

5.3.1. Pakkumus peab vastama pakkumismenetluse alusdokumentides esitatud tingimustele.

5.3.2. Pakkumus ja sellega seotud materjalid tuleb esitada digitaalselt allkirjastatuna e-posti aadressile linnavalitsus@rakvere.ee pealkirjaga **„Kastani pst 13 peremänguväljaku maastikuarhitektuurse projekti koostamine. Mitte avada enne 15.08.2019 kell 10:00“**. Pakkuja esitab koos pakkumusega AD Lisa 4 kohase avalduse pakkumismenetlusemenetluses osalemiseks ning teised AD kohaselt koos pakkumusega esitamisele kuuluvad dokumendid.

5.3.3. AD-s sätestatud vorminõudeid eirates esitatud pakkumusi (sh digiallkirjaga varustamata pakkumusi või paberkandjal esitatud pakkumused) ei avata ja paberkandjatel esitatud pakkumus tagastatakse pakkujale avamata kujul.

5.3.4. Pakkumus, v.a reklaammaterjalid, tuleb vormistada eesti keeles.

5.3.5. Pakkumuse peab allkirjastama pakkuja juhatuse liige või selleks volitusi omav isik digitaalselt. Volitatud isiku puhul (sh ühispakkumuse esitamisel volitatud ühispakkuja puhul) tuleb pakkumusele lisada volituste andmiseks pädeva isiku poolt digitaalselt allkirjastatud volikiri või märkida ära, millisest asjaolust tuleneb pakkuja esindaja volitus pakkumuse esitamiseks.

5.3.6. Tellija aktsepteerib esitatavate pakkumuse dokumentide osas kõiki üldlevinud dokumendi formaate *(.pdf Portable Document Format; .txt Text; .rtf RichTextFormat; .odt Open Office; MS Office* formaate).

5.3.7. Juhul kui pakkuja pakkumus sisaldab ärisaladust, kohustub pakkuja seda pakkumuses märkima. Ärisaladuseks olnud teave tuleb konkreetselt tähistada või märkida üheselt mõistetavalt ära pakkumusele lisatud dokumendis. Tellija selgitab, et olenemata pakkuja poolt märgitust, ei käsitleta ärisaladusena pakkuja ärinime, registrikoodi, avalikest registritest nähtuvat teavet, pakkumuse maksumust ega muud õigusaktide kohaselt ärisaladuseks mitte olevat teavet. Pakkujal puudub õigus esitada tellija vastu pretensioone ja/või kahjunõudeid tulenevalt tellija poolt kolmandatele isikutele avaldatud pakkuja pakkumuses sisaldunud teabest, millist pakkuja pakkumuse esitamisel enda ärisaladuseks ei märkinud või milline teave ei ole vastavalt käesolevas punktis selgitatule ärisaladusena käsitletav.

# Pakkumuse maksumus

6.1. Pakkuja esitab hinnapakkumuse pakkumismenetluse maksumuse vormil (Vorm 1).

6.2. Pakkuja esitab pakkumuses pakkumismenetluse objektiks olevate tööde maksumuse eurodes, täpsusastmega kaks kohta peale koma, ilma käibemaksuta ja käibemaksuga.

6.3. Pakkuja esitab hinnapakkumuse vastavalt pakkumismenetluse kutses ja AD- s ning selle lisades sisalduvatele tingimustele.

# Pakkumismenetluse dokumentide kohta selgituste andmine

7.1. Pakkumismenetluse dokumentide sisu kohta saab selgitusi kirjalikul pöördumisel läbi küsimuse esitamise e-posti aadressi anu.otsma@rakvere.ee kaudu. Telefoni teel esitatud küsimusi vastu ei võeta. Kui pakkuja ei ole esitanud pakkumismenetluse käigus küsimusi selgituste saamiseks AD-s avastatud vastuolude, vasturääkivuste või puuduste kohta, on tellijal õigus töövõtulepingu täitmise käigus üleskerkinud vaidluse korral valida tellijale sobivam pakkumismenetluse dokumentide tõlgendus.

7.2. Tellija võib nõuda pakkujatelt põhjendatud ja asjassepuutuvaid selgitusi pakkumuses esinevate ebatäpsuste ja ebaselguste kohta. Pakkuja selgitused peavad olema vormistatud kirjalikult. Kui pakkuja ei esita temalt põhjendatult nõutud selgitusi 3 tööpäeva jooksul vastava nõude saatmisest, võidakse tema pakkumus tagasi lükata

7.3. Tellija ei vastuta e-posti side toimimise eest.

# Pakkumuste avamine ja pakkumuse jõusoleku tähtaeg

8.1. Pakkumused avatakse peale pakkumismenetluse kutses ja AD-s määratud pakkumuste esitamise tähtpäeva saabumist.

8.2. Pakkumuste avamise protokolli kantakse pakkujate nimed, registrikoodid, pakkumuste hinnad ning kontrollitakse esitatud dokumentide loetelu vastavust pakkumismenetluse AD dokumentides nõutule.

8.3. Pakkujatel võimaldatakse kolme tööpäeva jooksul arvates pakkumuse avamisest tutvuda pakkumuste avamise protokolliga.

8.4. Pakkumus peab olema jõus vähemalt 60 päeva alates pakkumuste esitamise kuupäevast.

# Pakkujate kvalifitseerimine, pakkumuste vastavaks tunnistamine ja tagasilükkamine

* 1. Peale pakkumuste avamist kontrollib tellija pakkujate poolt esitatud pakkumusi sisuliselt. Tellija teeb pisteliselt järelpärimisi, kontrollimaks esitatud dokumentide ja pakkujate poolt kinnitatud asjaolude (eelkõige AD punktist 3 tulenevate nõuete osas) õigsust. Pakkumuse esitamisega kinnitab pakkuja, et ta nõustub sellega, et tellija võib tema osas käesoleva punkti alusel päringuid teostada.
	2. Tellijal on õigus pakkujat mitte kvalifitseerida, kui pakkuja ei ole esitanud andmeid või dokumente, mida tellija on käesoleva pakkumismenetluse dokumendiga nõudnud.
	3. Tellija hindab ainult kvalifitseeritud pakkujate pakkumuste vastavust pakkumismenetluse dokumendis toodud tingimustele.
	4. Pakkumus lükatakse tagasi, kui see ei vasta pakkumismenetluse dokumentides esitatud tingimustele või kaldub neist sisuliselt kõrvale.
	5. Tellija võib pakkumuse tunnistada vastavaks, kui selles ei esine sisulisi kõrvalekaldumisi pakkumismenetluse dokumentides esitatud tingimustest.
	6. Teave pakkujate kõrvaldamise, kvalifitseerimise või kvalifitseerimata jätmise ning pakkumuste vastavaks tunnistamise või tagasilükkamise ja selle põhjuste kohta tehakse pakkujatele teatavaks e-posti teel.

# Pakkumuste võrdlemine ja hindamine, läbirääkimiste pidamine ning pakkumuse edukaks tunnistamine

* 1. Vastavaks tunnistatud pakkumuse hulgast tunnistatakse edukaks madalaima hinnaga pakkumus.
	2. Tellija jätab endale õiguse astuda pakkumismenetlusele kvalifitseerunud pakkujatega läbirääkimistesse. Läbirääkimiste objektiks võib olla pakkumismenetluse objektiks oleva rekonstrueerimisprojekti koostamise tähtaeg ja töövõtulepingu maksumus. Läbirääkimiste pidamise soovist ja täpsemast korrast teavitab tellija pakkumismenetlusele kvalifitseerunud pakkujaid.
	3. Tellija jätab endale õiguse lükata tagasi kõik pakkumused juhul kui:

10.3.1. kõigi vastavaks tunnistatud pakkumuste hinnad ületavad töövõtulepingu eeldatavat maksumust ja/või tellija eelarve võimalusi;

10.3.2. pakkumismenetlusemenetluse vältel ilmneb mõni pakkumismenetluse väljakuulutamise hetkeks tellijale mitte teada olev asjaolu, mille tõttu töövõtulepingu sõlmimine muutub tellijale ebaotstarbekaks või võimatuks;

10.3.3. tellijal tekib vajadus pakkumismenetluse objekti olulisel määral muuta.

* 1. Otsuse pakkumuse edukaks tunnistamise kohta teeb Rakvere linnavalitsus korraldusega.

# Töövõtulepingu sõlmimine

* 1. Edukaks tunnistatud pakkumuse esitajaga sõlmitakse AD Lisaks 3 oleva töövõtulepingu projekti kohane leping Kastani pst 13 peremänguväljaku maastikuarhitektuurse projekti koostamiseks.
	2. Edukaks tunnistatud pakkuja kohustub sõlmima tellijaga töövõtulepingu hiljemalt 7 päeva jooksul tellijalt vastavasisulise ettepaneku saamisest. Juhul kui edukaks tunnistatud pakkuja töövõtulepingut käeolevas punktis nimetatud tähtaja jooksul ei sõlmi, võib tellija käsitleda seda kui pakkuja poolset pakkumusest taganemist, millises olukorras kuulub tellijal õigus kohaldada riigihanke seaduse § 119 tulenevaid põhimõtteid.